text: Påsatte brande i Sønderborg 
  03 august 2010 kl. 06.17
  En påsat brand i ejendommen Jernbanesti 2 gav en kraftig røg, der bredte sig i opgangen. Tre af husets beboere måtte på sygehuset til observation for røgforgiftning. De er dog senere blevet udskrevet.
  Brand i bil 
  Allerede ved 23.30-tiden, blev sat ild flere steder på Jernbanesti. Det gik blandt andet ud over to containere med pap.
  I Jernbanegade blev der sat ild til en Mazda 323 og i Reimersgade blev der sat ild til en garageport.
  
  Vidner efterlyses
  Politiet vil meget gerne have kontakt med vidner. Især er man interesseret i at høre om to mænd, som er set på et af brandstederne. Den ene mand beskrives som dansk af udseende med kort lyst hår. Den anden beskrives som en mand med "anden etnisk baggrund end dansk" kort mørkt hår. Han var blandt andet iført en hvid hættetrøje.
  